**Pohjanmaa** on Pekka Parikan ohjaama elokuva vuodelta 1988. Se perustuu Antti Tuurin 1982 kirjoittamaan samannimiseen romaaniin. Elokuvan ensi-ilta oli 26. helmikuuta 1988.

*Pohjanmaa* on ensimmäinen valmistunut, mutta kronologisesti toinen elokuva nk. Hakala-saagassa. *Talvisota* kertoo Martti Hakalasta, jonka lapsia tämän elokuvan päähahmot ovat.

Elokuva voitti kolme Jussi-palkintoa (ohjaus, kuvaus ja leikkaus). Sille jaettiin myös kaksi ranskalaista palkintoa. Pohjanmaa sai 1989 Rouenin festivaalin lehdistöpalkinnon, joka oli arvoltaan 100 000 frangia, sekä Ranskan elokuvateattereitten liiton 1. palkinnon (Prix ACOR), joka oli arvoltaan 10 000 frangia.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Tapahtumat sijoittuvat yhdelle helteiselle sunnuntaipäivälle Kauhavalla. Hakaloiden suku on kerääntynyt jakamaan vuosikymmeniä sitten Amerikkaan muuttaneen ja siellä kuolleen isoisän perintöä. Mitenkään äveriäänä isoisä ei näytä kuolleen, sillä tavaroiden joukosta ei löydy muutamaa vaatekappaletta ja rikkinäistä taskukelloa arvokkaampaa tavaraa. 

Yhdellä Hakaloiden veljeksistä, Veikolla (Esko Salminen), on selvittämättömiä asioita entisen liikekumppaninsa Ketolan (Paavo Pentikäinen) kanssa. He olivat yhdessä omistaneet mattokutomon, jonka konkurssin yhteydessä Ketola oli pettänyt Veikkoa. Veikko käy aamulla Erkin (Taneli Mäkelä) kanssa uhkailemassa Ketolaa tämän kotona, tilanteen rauhoittaa paikalle saapuneet Hakaloiden tuntema paikallinen vanhempi poliisikonstaapeli Lammi (Kalevi Haapoja) sekä vastikään paikkakunnalle tullut nuorempi poliisikonstaapeli Matero (Vesa Vierikko). Hakaloiden syytinkimökissä asuu "isumummu" (Alli Häjänen), jonka jo huojuva muisti sekoittaa Erkin pojakseen Martiksi ja samalla aseen hautaamista toruva isumummu tulee paljastaneeksi Erkille asekätkön, johon Martti on haudannut Suomi-konepistoolin. Erkki löytää aseen ja kokeilee sitä – toteaa toimivaksi ja piilottaa sen mattokutomoon.

Nimismies (Aarno Sulkanen) käy ojentamassa Veikkoa ja kyselee jo kyläläisten tekemästä ilmoituksesta aseella ammuskelusta. Veljekset lähtevät Lummukkaan uimaan ja koska Paavon (Esko Nikkari) pojat, Markku (Heikki Paavilainen), Raimo (Mikko Kouki) ja Antero (Konsta Mäkelä) ovat yhdessä päättäneet "kurmoottaa" Ketolaa, he kehottavat Erkkiä pitämään Veikon pois maisemista kiljulla. Lummukan sorakuopilla veljekset uivat, juovat kiljua ja ammuskelevat konepistoolilla. Paikalle ilmaantuu myös vanha opettaja (Kalevi Kahra), joka tunnistaa sota-ajoilta tutun aseen äänen ja jonka mökille Lappajärvelle lähdetään ammuskelemaan opettajan Jatkosodasta aikoinaan tuomalla Naganilla. 

Samaan aikaan on Ketolan pelottelu päättynyt Lapuan suoralla onnettomasti: Ketola on turvautunut taskustaan kaivamaansa puukkoon, jolla on huitaissut Markun silmään. Paavon pojat ja Ketola on pistetty putkaan. Erkki saa opettajan mökiltä lähdettyään kuulla tapahtuneesta ja poliisi noutaa loput veljekset Lappajärveltä. Poliisi pistää kaikki putkaan. Nimismies yrittää kuulustella vahvassa humalassa olevia veljeksiä, mutta asiassa ei päästä juuri eteenpäin. Poliisi saa tarpeeksensa joukosta ja ajaa heidät ulos. Markku on Seinäjoella teho-osastolla ja menettää lopulta toisen silmänsä. Veikko löydetään myöhemmin sammuneena ja viimein hän kuolee putkassa sydänkohtaukseen.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Taneli Mäkelä   | … |   Erkki
  |
|  Esko Salminen   | … |   Veikko
  |
|  Esko Nikkari   | … |   Paavo
  |
|  Vesa Mäkelä   | … |   Seppo
  |
|  Heikki Paavilainen   | … |   Markku
  |
|  Kirsti Ortola   | … |   äiti
  |
|  Eeva Eloranta   | … |   Saara
  |
|  Rea Mauranen   | … |   Helena
  |
|  Miitta Sorvali   | … |   Riitta
  |
|  Sari Mällinen   | … |   Taina
  |
|  Tarja Keinänen   | … |   Laina
  |
|  Kalevi Kahra   | … |   opettaja
  |
|  Alli Häjänen   | … |   isumummu
  |
|  Konsta Mäkelä   | … |   Antero
  |
|  Mikko Kouki   | … |   Raimo
  |
|  Aarno Sulkanen   | … |   nimismies
  |
|  Paavo Pentikäinen   | … |   Ketola
  |
|  Raili Tiensuu   | … |   Maija Ketola
  |
|  Vesa Vierikko   | … |   konstaapeli Matero
  |
|  Kalevi Haapoja   | … |   konstaapeli Lammi
  |
|  Hannu Virolainen   | … |   Saaran mies
  |
|  Helena Haavisto   | … |   Saaran äiti
  |
|  Topi Reinikka   | … |   Saaran isä
  |
|  Paavo Takkinen   | … |   Saaran veli
  |
|  Ulla-Maija Parikka   | … |   Saaran käly
  |
|  Ritva Vepsä   | … |   sairaanhoitaja
  |
|  Kari Sorvali  | … |   lääkäri
  |

Lähteet
-------

1. 1 2 3 4 5 6 7 8 9 10 11  Pohjanmaa *Elonet*. Viitattu 18.4.2009.

Aiheesta muualla
----------------

* *Pohjanmaa (elokuva)* Elonet.  , katsottavissa kokonaan.
* *Pohjanmaa (elokuva)* Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Pekka Parikka |
| --- |
|  |
| Pitkät elokuvat (ohjaus) | 
* Pohjanmaa (1988)
* Talvisota (1989)
* Tie naisen sydämeen (1996)

 |
|  |
| Lyhytelokuvat (ohjaus) | 
* Varusmiehet (1993)
* Varusmiehestä reserviläiseksi (1993)

 |
|  |
| TV-elokuvat ja -sarjat (ohjaus) | 

|  |  |
| --- | --- |
| 1960-luku | 
* Kaverukset (1963)
* TV-sanomat (1964)
* Meidän poikamme Kyproksella (1964)
* Me Tammelat (1964)
* Spede Show (1964)
* Spedevisio (1965)
* Ilmasilta (1965)
* Muistojen Tallinna (1965)
* Speden saluuna (1965)
* Tekijä esiin (1965)
* Pahakabinetti (1966)
* Neljänlaiset naurut (1966)
* Mies ja laatikko (1987)
* Pilatut palat (1967)
* Hulukkoset (1967)
* Murheen laakso (1968)
* Tahdon Stadiin (1969)

 |
|  |
| 1970-luku | 
* Tieasioita (1971)
* Manasse Jäppinen (1974)
* Sirkka ja Sakari (1975)
* Sosiaalityöntekijä Virtanen (1975)
* Kiviset aidat (1977)
* Isältä pojalle (1977)
* Teollisuustyöntekijä Virtanen (1977)
* Oman onnensa seppä (1978)
* Vanhainkotirakkautta (1978)
* Mies joka rakastui trukkiin (1978)
* Rakas peto (1979)

 |
|  |
| 1980-luku | 
* Suomalaiset ja työ (1980)
* Tosimiehiä (1980)
* Vanhempi veli (1981)
* Huomenna on hyvä päivä (1982)
* Suomalaisia tunnustuksia (1982)
* Tasavallan ihmisiä (1983)
* Jäinen horisontti (1984)
* Kivisydän (1985)
* Käki selällään (1986)
* Arvet (1987)

 |
|  |
| 1990-luku | 
* Hunajan maku (1993)
* Maigret Suomessa (1995)

 |

 |

 |